Vedtekter for SBF, vedtatt 01.02.2021.

|  |  |
| --- | --- |
| **§ 1 Formål** |  |
| **1.1** | Stavangerbarnehagenes foreldreforening (SBF) er en partipolitisk uavhengig og livssynsnøytral interesseorganisasjon for foreldre med barn i barnehage.Foreningen skal ivareta barnas og foreldrenes interesser i barnehagespørsmål og arbeide for en forsvarlig utbygging og drift av alle kommunens kommunale, private og andels barnehager SBF arbeider for å øke forståelsen for, og bedre samarbeidet mellom hjem og barnehage. |
| **1.2**1.2.1 | SBF skal nå formålet gjennom å:Arbeide for å fremme et godt samarbeid mellom foreldrene, barnehagen, barnehageadministrasjonen og politiske beslutningsorgan i kommunen. |
| 1.2.2 | Være en høringsinstans og en rådgivende forening på vegne av foreldrene ved barnehagene i kommunen |

|  |  |
| --- | --- |
| **§ 2 Organisering** |  |
| **2.1**  | SBF representerer alle foreldre med barn i barnehage i Stavanger.  |
| **2.2****2.3** | På årsmøtet velges et styre bestående av leder + 6 styremedlemmer og 2 varamedlemmer For å sikre kontinuitet skal styrets medlemmer velges for to år. Leder og nestleder velges annen hvert år. De skal overlappe hverandre.Styret bør inkludere en representant fra hver kommunedel, hvorav minimum 3 bør være representanter fra private barnehager.Styret har fått tillatelse til å velge medlemmer til styret gjennom hele året, for å fylle opp evt. ledige plasser. |

|  |  |
| --- | --- |
| **§ 3 Årsmøte** |  |
| **3.1** | Årsmøtet er SBFs øverste myndighet |
| **3.2** | Styret avgjør når årsmøtet skal avholdes. Styret innkaller med minst 6 ukers varsel. Saker som ønskes behandlet på årsmøte må være styret i hende 1 måned før årsmøtet. |
| **3.3** | Alle foreldre med barn i Stavangerbarnehagene inviteres til Årsmøtet gjennom innkalling til FAU-leder. Hver barnehage har en stemme på årsmøtet. |
| **3.4** | Årsmøtet skal behandle følgene saker:1. Valg av møteleder
2. Valg av referent
3. Valg av to personer til å undertegne protokollen
4. Godkjenning av innkalling og dagsorden
5. SBFs årsberetning
6. SBFs budsjett og regnskap
7. Valg av styret
8. Valg av revisor
9. Mål for neste periode
10. Andre innkomne saker
 |
| **3.5** | Årsmøtet er beslutningsdyktig med simpelt flertall. Kun de som er tilstede på årsmøtet har stemmerett. |
| **3.6** | Ekstraordinært årsmøte skal avholdes hvis styret eller minst 1/3 av FAU- representantene krever det. Ekstraordinært årsmøte innkalles med samme frist og på samme måte som ordinært årsmøte. |

|  |  |
| --- | --- |
| **§ 4 Styret** |  |
| **4.1** | Styret består av:LederNestlederKasserer4 styremedlemmerLeder og nestleder velges ved særskilt valg på årsmøtet. Styret konstituerer seg selv. |
| **4.2** | Styret velger en representant og en vararepresentant til Utvalg for Oppvekst og Utdanning. Representanten møter med tale og forslagsrett. |
| **4.3****4.4** | Leder, nestleder og kasserer utgjør styrets Arbeidsutvalg.Dersom det ikke er kandidater til Leder eller Nestledervervet kan årsmøtet gi styret fullmakt til å konstituere disse på påfølgende styremøte. |

|  |  |
| --- | --- |
| **§ 5 Styremøter** |  |
| **5.1** | Styret setter opp møteplan, (møteplan skal også inneholde dato for årsmøte). Møteplan legges på hjemmesiden. Møtene skal ligge i forkant av møtene i Kommunalstyret for Oppvekst. |
| **5.2** | Det skrives referat fra møtene som distribueres til FAU-ledere og alle foreldre via SBFs hjemmeside. |
| **5.3** | Saker som krever votering, avgjøres ved simpelt flertall. Ved stemmelikhet har leder dobbeltstemme |

|  |  |
| --- | --- |
| **§ 6 Økonomi** |  |
| **6.1** | Styret disponerer de midler som er stilt til rådighet i henhold til godkjent budsjett. |
| **6.2** | Sekretariatet utarbeider budsjett. Styret godkjenner budsjettet. Budsjettet forelegges årsmøtet til orientering. |
| **6.3** | SBF fører regnskap og får dette revidert. |

|  |  |
| --- | --- |
| **§ 7 Vedtektsendringer** |  |
| **7.1** | Endringer av organisasjonens vedtekter kan bare vedtas på årsmøte. Forslaget må være styret i hende 4 uker før årsmøtet, slik at forslaget kan vedlegges innkallingen til årsmøte. |
| **7.2** | Vedtektsendring krever 2/3 flertall av de avgitte stemmer på årsmøtet |

|  |  |
| --- | --- |
| **§ 8 Oppløsning** |  |
| **8.1** | Oppløsning av SBF krever 2/3 flertall av de avgitte stemmer på årsmøtet |

|  |  |
| --- | --- |
| **§9 Sekretariat** |  |
| **9.1** | Formålet er å øke tilgjengeligheten for foreldre og FAU og øke SBFs arbeidskapasitet |
| **9.2** | Sekretariatet bemannes med minst en person med fast kontortid |
| **9.3** | Styret ansetter og utarbeider arbeidsinstruks for sekretariatet. Sekretariatet er sekretær for styret |
| **9.4** | Styret delegerer arbeidsoppgavene til sekretæren |
| **9.5** | Styrets arbeidsutvalg har ansvar for å følge opp sekretariatets daglige drift |
| **9.6** | Drift av sekretariatet forutsetter lønnsmidler fra Stavanger kommune |